钦定古今图书集成/明伦汇编/氏族典/第407卷 > 《廖用贤尚友录》 > 许谦
## 钦定古今图书集成/明伦汇编/氏族典/第407卷 > 《廖用贤尚友录》 > 许谦

按《魏书许谦传》：“谦字元逊，代人也。少有文才，善天文
图谶之学。登国初，归太祖，以为右司马，与张衮等参
赞初基。慕容宝来寇，太祖使谦告难于姚兴。兴遣将
杨佛嵩率众来援，而佛嵩稽缓，太祖命谦为书以遗
佛嵩，佛嵩乃倍道兼行。太祖大悦，赐谦爵关内侯，重
遣谦与佛嵩盟。慕容垂死，谦上书劝进，太祖善之。并”
州平，以谦为阳曲护军，赐爵平舒侯，安远将军。皇始
元年卒，谥曰文。